text: Eiðis kirkjaMissiónshúsið KarmelSamkoman í Mizpa
text: #000008
text: The Eiði stoneA visit to the local café
text: #000012
text: Virkir og fyritøkurVinnuligt burturkastHavnir og bátahyljarUmsókn um bátapláss
text: #000014
text: CampingCulture/leisureDaycare centreGeneral staff and local governmentHealthHistoryIntegration vicarLanguageLocal businessesNew to The Faroe IslandsReligionPrimary schoolSelf-serviceStories from Eiði municipalityTourismWaste management
text: #000017
text: Tey vóru helst fá á Eiði, ið kendust við Kristinn Guðmundsson, tá ið hann fyrr í ár varð kunngjørdur sum nýggjur høvuðsvenjari hjá Eiðis Bóltfelag.
text: #000019
text: Vit hittust til eina samrøðu, í eyðkendu læknahúsinum á Eiði, har Kristinn dagliga heldur til saman við familju sínari.
text: #000020
text: Við okkum til ein stóran part av samrøðuni, er dótturin hjá Kristinni, ið er heima hendan dagin. Hon er skjót at vísa á, at pápi sín javnan gjørdi slíkar samrøður við íslendska kringvarpi RÙV.
text: #000023
text: Spurdur hvussu hann er móttikin av Eiðisfólki, heldur hann skemtiliga fyri:
text: #000024
text: Kristinn Guðmundsson varð borðin í heim í bygdini Patreksfjörður, á vesturlandinum, góðar 5 tímar úr Reykjavík. Hann greiður frá, at hann var ofta í bygdini sum yngri. Bygdin kann samanberast við Eiði á fleiri økjum. Fólkatalið liggur um 700 fólk og fiskivinnan er størsta vinnan.
text: #000026
text: – “Patreksfjörður liggur sera avsíðis. greiður Kristinn frá: – “Bygdin hevur gistingarhús og matstovu og tílíkt, men eg vil siga at Eiði er størri, av tí at her ikki er so avsíðis. Tað eru 10 minuttir til Norðskála og góð trý korter til Havnar. At búgva í Patreksfirði, kann samanberast við útoyggj her í Føroyum.”
text: #000027
text: Hóast hann var nógv í Patreksfirði sum yngri, slær íslendingurin fast, at hann sær seg sum verandi úr Kópavági.
text: #000028
text: – “Eg havi verið í Kópavági síðani eg var seks ára gamal, og tað var her, at eg hevði mín ítróttarliga uppvøkstur.”
text: #000029
text: Vit venda aftur til ítróttarliga uppvøksturin hjá Kristinni seinni.
text: #000030
text: Undir fyrireikingunum til hesa grein, helt eg tað vera undranarvert, at hann valdi akkurát Eiðis Bóltfelag, sum næsta stig á hondboltsyrkisleiðini. Eg seti honum spurningin, hví tað akkurát gjørdist EB.
text: #000031
text: – “Tað var mestsum tilvild, at tað gjørdist akkurát EB. Eg var vorðin troyttur av tíðini í ÌBV, ja mest sum troyttur av hondbólti sum heild. Ì ÌBV snúði tað seg um, at yvirliva í bestu deildini, ár um ár. Eg troyttaðist av hesum og vildi tí royna okkurt nýtt.”
text: #000033
text: – “Mær hevur altíð dámt Føroyar og havi leingi vilja vitjað landið.”
text: #000034
text: Sum 12 ára gamal, fór hann til hondbóltsvenjing við nøkrum vinmonnum og hann fann skjótt útav, at hondbólturin passaði honum best sum menniskja.
text: #000037
text: – “Vit vóru nakrir vinmenn, sum fóru til venjing hjá HK Kópavági. Eg var um 11-12 ára aldur og eg visti beinanvegin, at hetta var tað rætta fyri meg. Eg gjørdist ungdómsvenjari í HK sum 15 ára gamal, so tað var byrjanin uppá hesa lívsleið.”
text: #000038
text: Upprunaliga ætlanin var, at Kristinn bara skuldi virka sum høvuðsvenjari hjá EB, men fyri at stytta honum stundir, fekk hann tilboð um at arbeiða í frítíðarskúlanum.
text: #000039
text: – “Umframt starvið sum venjari, eri eg í frítíðarskúlanum, har eg læri børnini týdningin, av at fara væl við kroppum sínum. Talan er um børn, so tað skal sjálvandi vera spæl uppi í.”
text: #000041
text: Lívið innan hondbólt er ikki bara ein dansur á rósum, men jaliga lindi í Kristinni, tykist hava hjálpt honum langt á leið og hevur eisini ført við sær nógvar minnigaríkar løtur, bæði sum leikari og venjari.
text: #000042
text: Sum virkin leikari, var hann málmaður. Hann var tilknýttur til HK, tá ið teir vunnu minniligan steypasigur í 2003. Mótstøðu liðið hendan dagin var UMF Afturelding. Endaliga støðan gjørdist 21-24 til HK.
text: #000043
text: Nøkur ár eftir hetta, gjørdist hann høvuðsvenjari felagsins og í 2012, gjørdu teir ikki mætari, enn at vinna meistaraheiti.
text: #000044
text: Eftir at hava vant nógv heima í Ìslandi og í Noregi, er tíðin nú komin til at hann skal royna seg á Eiði.
text: #000047
text: EB er nýliga flutt upp í SMS deildina og venjarin er spentur uppá komandi tíðina. Hann leggur dent á, at úrslitini sjálvandi hava týdning, men tað snýr seg mest um at byggja okkurt upp.
text: #000048
text: “- Tað er kanska ikki so stuttligt, at halda við EB aftaná fyrstu dystirnar, har vit hava tapt stórt, men vit byggja felagið upp. Hvør veit, spyr meg um støðuna tá eitt ár er fari, ella kanska bæði tvey. Ongin veit hvar vit eru tá!”
text: #000049
text: Prátingarsami maðurin úr Kópavági er spentur uppá stóru uppgávuna, og hóast heldur tunga byrjan á kappingarárið, sær hann hetta sum eina spennandi verkætlan, við framtíðini fyri eyga.
text: #000050